Document ID: 32014R0851

PADOMES REGULA (ES) Nr. 851/2014
(2014. gada 23. jūlijs),
ar ko groza Regulu (EK) Nr. 2866/98 attiecībā uz euro maiņas kursu Lietuvai
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 140. panta 3. punktu,
ņemot vērā Eiropas Komisijas priekšlikumu,
ņemot vērā Eiropas Centrālās bankas atzinumu,
tā kā:
(1)
Ar Padomes Regulu (EK) Nr. 2866/98 (1998. gada 31. decembris) par maiņas kursu starp euro un to dalībvalstu valūtām, kuras pieņem euro (1), noteikti minētie pārrēķina kursi, kas ir spēkā no 1999. gada 1. janvāra.
(2)
Saskaņā ar 2003. gada Pievienošanās akta 4. pantu Lietuva ir dalībvalsts ar izņēmuma statusu, kā tas definēts Līguma par Eiropas Savienības darbību 139. panta 1. punktā.
(3)
Ievērojot Padomes Lēmumu 2014/509/ES (2014. gada 23. jūlijs) par euro ieviešanu Lietuvā 2015. gada 1. janvārī (2) Lietuva ir izpildījusi euro ieviešanai nepieciešamos nosacījumus, un Lietuvas izņēmuma statusu atceļ no 2015. gada 1. janvāra.
(4)
Euro ieviešanai Lietuvā ir jāpieņem pārrēķina kurss starp euro un Lietuvas litu. Noteiktais pārrēķina kurss ir 3,45280 Lietuvas liti pret 1 euro, kas atbilst šobrīd spēkā esošajam centralizētajam lita pārrēķina kursam valūtas maiņas mehānismā (ERM II).
(5)
Tādēļ attiecīgi būtu jāgroza Regula (EK) Nr. 2866/98,
IR PIEŅĒMUSI ŠO REGULU.
1. pants
Regulas (EK) Nr. 2866/98 1. pantā starp rindiņām ar Latvijas latam un Luksemburgas frankam piemērojamo pārrēķina kursu iekļauj šādu rindu:
“= 3,45280 Lietuvas liti”.
2. pants
Šī regula stājas spēkā 2015. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 23. jūlijā

Labels: 2
18